Case ID: 1114729
Sentence 82: Məhkəmədə ifadəsi elan edilərək tədqiq edilmiş, ibtidai istintaq zamanı zərər çəkmiş şəxs qismində tanınaraq dindirilmiş Zərərçəkmiş şəxs9 ifadəsində göstərmişdir ki, 2017-ci ilin oktyabr ayının əvvəllərində maddi cəhətdən çətinlik çəkmiş, anası ilə münasibəti yaxşı olmamış, təsadüfən instagram sosial şəbəkəsində Aygünü görmüş, Aygünün istifadə etdiyi mobil nömrəni almış, həmin vaxt istifadə etdiyi mobil nömrəni unutmuş, lakin xatırladığı qədər həmin mobil nömrə onun öz adına olmuş, Aygünə vhatsap vasitəsilə yazmış, Aygünlə uşaqlıqda NZS qəsəbəsində qonşu olmuş, Aygünə işsiz olduğunu, maddi cəhətdən çətinlik çəkdiyini, Türkiyəyə gedib bir işlə məşğul olmaq istədiyini, Türkiyədə tanışının olubolmadığını soruşmuş, Aygün onun Türkiyədə Səidə adlı tanışının olduğunu demiş, Aygünə Səidənin telefon nömrəsini ona verməsini demiş, çox təkid etdiyi üçün Aygün Səidənin nömrəsini mənə vermiş, Səidə ilə vhatsap vasitəsilə danışmış, Səidə ilə danışdığı zaman o, Sumqayıt şəhərində qeydiyyatda olduğu ünvanda yaşamış, Səidə ilə danışdığı zaman Səidə fotoşəkillərini göndərməyini xahiş etmiş, o da fotoşəkillərini ona göndərmiş, şəkillərini gördükdən sonra Səidə onu model kimi işə düzəldəcəyini bildirmiş, onunla razılaşmış, pasportunun surətini Səidəyə göndərmiş, Səidə ona bilet almış, 09 oktyabr 2017-ci il tarixdə Bakı hava limanından təyyarə ilə İstanbul şəhərinə getmiş, İstanbul şəhərində hava limanında düşdükdən sonra taksiyə Səidənin mobil nömrəsini onunla telefon əlaqəsisaxlaması üçün vermiş, taksi sürücüsü Səidə ilə danışdıqdan sonra onu Səidənin yaşadığı ünvana aparmış, Səidə bina evində birinci mərtəbədə yaşamış, gələn kimi Səidə işə düzəlməklə bağlı lazım olduğunu deyib pasportunu ondan almış, o da pasportunu ona vermiş, Səidə pasportunu aldıqdan sonra onun üçün hər hansı iş olmadığını, onun nəzarəti altında pul qarşılığında tanışları ilə cinsi əlaqədə olacağını demiş, ona belə bir işlə məşğul olmaq istəmədiyini, Türkiyəyə işləmək üçün gəldiyini demiş, lakin Səidə onun təklifi ilə razılaşmadığı halda fahişəliklə məşğul olmağı barədə polisə məlumat verib onu tutduracağını, pasportunu da cıracağını demiş, məcburiyyətdən onunla razılaşmış, bundan sonra Səidə onu kirayə tutduğu başqa bir mənzilə aparmış, həmin mənzildə moldovalı və rusiyalı başqa qadınlar da olmuş, növbəti gündən başlayaraq Səidə gəlib onu və digər milliyyətdən olan qadınları həmin mənzildən götürüb müştəriyə aparmağa başlamış, müştərilər onları hotellərdə gözləmiş, müştərilərlə hotellərdə cinsi əlaqədə olmuş, müştərilərlə cinsi əlaqədə olduqdan sonra Səidə müştərilərdən pulu almış, sonradan onları yenidən qaldıqları mənzilə aparmış, digər rusiyalı və moldovalı qadınların anket məlumatlarını bilməmiş, Səidə onu eyni zamanda əmisi qızı Natəvanın da müştərilərinin yanına aparmış, Natəvanı o, müştərilərin yanında görmüş, Səidə onu 15 noyabr 2017-ci il tarixədək müştərilərinə cinsi olmaq üçün təqdim etmiş, orada olduğu zaman Aygün özü də Səidənin yanına gəlmiş, Aygün onun qaldığı mənzilin yaxınlığında qalmış, Aygünü bir dəfə görmüş, Aygündən nə üçün ona həqiqətləri demədiyini soruşduğu zaman Aygün Səidənin onu da pul qarşılığında cinsi əlaqədə olmaq üçün müştərilərinə təqdim etdiyini, onu şantaj etdiyi üçün həqiqətləri deyə bilmədiyini bildirmiş, anası narahat olduğu üçün Səidədən onun Azərbaycana qayıtmağına icazə verməsini xahiş etmiş, Səidə onu avtobusla Azərbaycana yola salmış, yenidən onun yanına qayıtmağını, qayıtmadığı halda fahişəliklə məşğul olmağı barədə anasına məlumat verəcəyini demiş, onunla razılaşmaq məcburiyyətində qalmış, avtobusla Gürcüstan sərhəddinə qədər gəlmiş, sərhədi keçərkən artıq Türkiyə Respublikasında qaldığı üçün cərimə ödəmiş, 17 noyabr 2017-ci il tarixdə Şıxlı sərhəd buraxılış məntəqəsindən keçib Azərbaycana daxil olmuş, Azərbaycanda olduğu müddətdə Səidə onu tez-tez yığıb yanına qayıtmağını demiş, qayıtmadığı halda anasına fahişəliklə məşğul olmağı barədə məlumat verəcəyi ilə onu hədələmiş, Səidə ona 2017-ci ilin noyabr ayının sonlarında zəng etmiş, həmin vaxt Sumqayıt şəhərində qeydiyyatda olduğu evdə olmuş, Səidə ona dəfələrlə zəng edərək Türkiyəyə çağırdığı üçün onunla razılaşmış, Səidə gəlmədiyi halda müştərilərlə cinsi əlaqədə olduğu zaman çəkilmiş video görüntülərini sosial şəbəkələrdə yayacağını demiş, biyabır olmamaq üçün onunla razılaşmış, lakin anası Türkiyəyə getməyinə icazə vermək istəməmiş, çünki birinci dəfə Türkiyəyə gedəndə pulsuz Türkiyədən qayıtmış, anası da onun Türkiyədə başına iş gələcəyindən qorxmuş, hər hansı işlə məşğul olmamağından şübhələnmiş, lakin anasının təkidlərinə baxmayaraq 26 noyabr 2017-ci il tarixdə Bakı hava limanından təyyarə ilə İstanbul şəhərinə uçmuş, Səidənin evinə getmiş, Səidə onu yenidən kirayə tutduğu mənzildə yerləşdirmiş, əvvəlki kimi müştərilərinə cinsi əlaqədə olmaq üçün təqdim etməyə başlamış, lakin Səidənin hədələrindən bezdiyi üçün anası ilə telefon əlaqəsi saxlayaraq başına gələnləri danışmış, Səidənin mobil nömrəsini anasına vermiş, anası da Səidə ilə danışmış, onu buraxmayacağı təqdirdə polisə şikayət edəcəyini demiş, bundan sonra Səidə onun Azərbaycana qayıtmağına icazə vermiş, 30 noyabr 2017-ci il tarixədək Səidə onu pul qarşılığında cinsi əlaqədə olmaq üçün müştərilərinə təqdim etmiş, həmin tarixdə təyyarə ilə İstanbul şəhərindən Bakı şəhərinə gəlmiş, bundan sonra Səidə ilə əlaqə saxlamamış, sonra bir dəfə ticarət məqsədi ilə Gürcüstana gedib qayıtmış,Səidənin nömrəsini Aygündən almış, lakin Aygün onu Səidənin yanına göndərməmiş, sonradan Səidənin Aygünü da pul qarşılığında cinsi əlaqədə olmaq üçün müştərilərinə təqdim etdiyini bilmiş, Aygünə hədə-qorxu gəldiyi üçün Aygün də ona həqiqətləri deyə bilməmişdir.